b'\n_START_ARTICLE_\nRetusaari\n_START_SECTION_\nSaaren nimi\n_START_PARAGRAPH_\nSen nimen arvellaan tulevan ranskan pient\xc3\xa4 linnaketta, reduttia, tarkoittavasta sanasta redoute, mik\xc3\xa4 vaikuttaa ep\xc3\xa4todenn\xc3\xa4k\xc3\xb6iselt\xc3\xa4, koska varustuksien rakentaminen aloitettiin vasta vuonna 1703 (ensimm\xc3\xa4inen linnake, Kronslott, valmistui heti seuraavana vuonna) ja saarella on varmuudella ollut nimi jo ennen sit\xc3\xa4. Yht\xc3\xa4 mahdollinen selitys nimelle onkin aunuksen (livvin), lyydin, veps\xc3\xa4n ja inkerikkojen (isurin) \'redu\', joka tarkoittaa lokaa, kuraa tai mutaa. Vrt. my\xc3\xb6s suomen \'retunen\' -> r\xc3\xa4hj\xc3\xa4inen, ep\xc3\xa4siisti, \'retuper\xc3\xa4ll\xc3\xa4\' -> hunningolla ja \'retale\'. _NEWLINE_Sanalla retu saattaa toisaalta olla mytologinen tausta. Karjalan kieless\xc3\xa4 k\xc3\xa4ytet\xc3\xa4\xc3\xa4n paholaisesta (tai pirusta) nimityst\xc3\xa4 retusilm\xc3\xa4. My\xc3\xb6s viron etel\xc3\xa4murteissa on t\xc3\xa4h\xc3\xa4n liittyvi\xc3\xa4 k\xc3\xa4sitteit\xc3\xa4: reutus (paha henki) ja reustada (soimata)._NEWLINE_Inkerin suomalaisille Retusaari oli yksinkertaisesti vain "Saari".\n_START_SECTION_\nSaaren historia\n_START_PARAGRAPH_\nRetusaari jaettiin Novgorodinmaan ja Ruotsin kuningaskunnan kesken P\xc3\xa4hkin\xc3\xa4saaren rauhassa 1323. Se siirtyi kokonaan Ruotsille ja hallinnollisesti osaksi Inkeri\xc3\xa4 Stolbovan rauhassa 1617. Vuonna 1703 suuressa Pohjan sodassa Ven\xc3\xa4j\xc3\xa4n joukot valtasivat saaren ja Ruotsin oli virallisesti luovuttava siit\xc3\xa4 Uudenkaupungin rauhassa 1721._NEWLINE_Pietari Suuren aikana saari oli kivennapalaisten laidunmaata._NEWLINE_Retusaarella oli 1920-luvulle asti suomalaista asutusta, jonka luterilaiset muodostivat Kronstatin evankelis-luterilaisen seurakunnan, jonka Neuvostoliiton hallinto tuhosi 1930-luvulla. Nyky\xc3\xa4\xc3\xa4n toimintaa jatkaa Inkerin kirkon Pietarin rovastikuntaan kuuluva Kronstadtin Pyh\xc3\xa4n Elisabetin seurakunta.'